cyanic-selkie/wikianc huggingface dataset:
Հակոբ Մկրտումի Հովնաթանյան
Կենսագրություն
Սովորել է հոր՝ Մկրտում Հովնաթանյանի մոտ, որի հետ նկարազարդել ու վերանորոգել է Թիֆլիսի եկեղեցիների (Սիոնի կաթողիկե, Սուրբ Նշան, Նորաշեն և այլն) ներքին հարդարանքը, ստեղծել է դիմանկարներ (Եփրեմ կաթողիկոսի դիմանկարը)։ 1841 թվականին Հովնաթանյանը Պետերբուրգի գեղարվեստի ակադեմիայի խորհրդին է ներկայացրել Կովկասի քաղաքացիական վարչության կառավարիչ Ե. Ա. Գոլովինի դիմանկարը և ստացել «Ոչ դասական նկարչի» կոչում։ Արժանացել է ոսկե մեդալի և 14-րդ դասի աստիճանավորի կոչման (1842)։
Հովնաթանյանի աշխատանքների զգալի մասը գտնվում է Հայաստանի ազգային պատկերասրահում, Վրաստանի արվեստի թանգարանում (Թբիլիսի), Արևելքի ժողովուրդների արվեստի պետական թանգարանում (Մոսկվա) և բազմաթիվ մասնավոր հավաքածուներում։
Մահ
Հովնաթանյանը մահացել է 1881 թվականին Թեհրանում։ Թաղված է Թեհրանի Դարվազիե Ղազվին թաղամասի Սուրբ Գևորգ եկեղեցու բակում։
Գրականություն
Կատեգորիա:Հայ նկարիչներ Կատեգորիա:Էթնիկ հայ նկարիչներ Կատեգորիա:Հայ դիմանկարիչներ Կատեգորիա:Հայ արվեստագետներ
Նիկողոս Բեդրոսյան
Նիկողոս Բեդրոսյան (Нигохос Бедросян, ծննդյան և մահվան տվյալները անհայտ են), բուլղարահայ ճարտարապետ, գործել է Բուլղարիայի Ռուսե քաղաքում ։
Կենսագրություն
Նիկողոս Բեդրոսյանը Ռուսե է տեղափոխվել 1880-ական թվականներին ։ Առաջին գործը եղել է քաղաքի կոյուղագծերի նախագծումը և կառուցումը։ Տասներեք շենք է նախագծել քաղաքում, որոնցից որոշները համարվում են պետական նշանակության մշակութային հուշարձաններ 1893 թվականին Բեդրոսյանը քաղաքային խորհրդի ճարտարապետական նախագծերով զբաղվելու հավաստագիր է ստացել, որից որոշ ժամանակ անց լքել է քաղաքը ։
Նրա աշխատանքներից են Իվան Սիմենովի տունը, Սիմեոն եղբայրների բանկի շենքը (1895), առևտրական և քաղաքագետ Ջոզեֆ Դայնելովի և Գեորգի Մարտինովի (1900) տները։ 1897 թվականին նա կառուցել է տուն, որտեղ ապրել է իր կնոջ՝ Մարիամ Բեդրոսյանի հետ մինչև 1901 թվականը ։
Ծանոթագրություններ
Կատեգորիա:Բուլղարահայ ճարտարապետներ
Երդովո (գյուղ, Չեբոկսարսկի շրջան)
Երդովո (Ердово, Ердукасси), գյուղ Ռուսաստանի Չուվաշիա հանրապետության Չեբոկսարսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Չեբոկսարսկի շրջանի բնակավայրեր
Երեմեևո (գյուղ, Վաչսկի շրջան)
Երեմեևո (Еремеево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Ռիփսալիս
Ռիփսալիս, կակտուսազգիների ընտանիքի բույս է, որը հիմնականում տարածված է Հարավային և Հյուսիսային Ամերիկայի արևադարձային խոնավ անտառներում։ Ընդգրկում է մոտ 50 տեսակ։ Որոշ տեսակներ մշակվում են։
Տարածում
Հաճախ ռիփսալիսները աճում են ծառերի կեղևների վրա, հանդիպում են նաև խոնավ ժայռերի, ավելի հազվադեպ հողի վրա աճող տեսակներ։ Ռիփսալիսները կակտուսազգիների միակ ներկայացուցիչներն են, որոնց տարածման տարածքն ընկած է Ամերիկայից դուրս։ Օրինակ ֊ն տարածված է Կենտրոնական Աֆրիկայի, Մադագասկարի և Շրի Լանկայի անտառներում։ Հավանաբար այն տարածվել է թռչունների և ծովային հոսանքների շնորհիվ։
Մշակում
Որոշ տեսակներ մշակվում են որպես սենյակային կամ ջերմոցային բույսեր։ Առավել հաճախ մշակվում են Rhipsalis cereuscula, Rhipsalis crispata, Rhipsalis mesembryanthemoides, Rhipsalis pachyptera, Rhipsalis teres տեսակները։
Ագրոտեխնիկա
Խորհուրդ է տրվում բույսը աճեցնելտերևային կամ ջերմոցային հողում՝ ավելացնելով տորֆահող, ճահճամամուռ, փայտածուխ և մանրեցված փայտի մնացորդներ։ Ցանկալի է աճեցնել լայն, ոչ բարձր տարրայի մեջ։ Ամռանը, չափավոր պայմաններում, ռիփսալիսը հարկավոր է առավոտյան և երեկոյան ցողել ջրով, պաշտպանել արևի ուղիղ ճառագայթներից։ Բույսի նորմալ զարգացման համար առավել կարևոր է օդի բարձր խոնավությունը քան հողինը։ Միաժամանակ չի կարելի թույլ տալ հողի լրիվ չորացում։
Բազմացում
Ռիփսալիսը բազմանում է սերմերով և տնկաշիվերով։
Գրականություն
Կատեգորիա:Կակտուսներ
Էդինբուրգյան բանտ
Էդինբուրգյան բանտ (The Heart of Midlothian, տառացիորեն՝ «Միդլոթիանի սիրտը»), Վալտեր Սքոթի պատմավեպ, հրապարակված 1818 թվականին։ Մտնում է «Պանդոկապետի պատմվածքները» շարքի մեջ ։
Այժմ այն համարվում է գրողի լավագույն վեպերից մեկը, սակայն, չնայած առևտրային մեծ հաջողությանը, այն ժամանակների գրաքննադատների կողմից վեպը սառն է ընդունվել։ Հատկապես խիստ են գնահատել չորրորդ հատորը, որը որակել են ձգձգված։ British Review-ը հայտնել է իր ենթադրությունը, թե դա արվել է, գրողի եկամուտը բարձրացնելու համար։ The Monthly Review գրախոսականը որոշ սյուժետային գործընթացներ համարել է անհավանական ։
Նախապատմությունը
Արչիբալդ Քոնսթեբլի մոտ հրատարակելով իր նախկին «Ռոբ Ռոյ» վեպը՝ Սքոթը չափազանց գոհ մնավ նոր՝ Constable & Co. հրատարակչությունից, այդ իսկ պատճառով նա էլ չվերադարձավ Blackwood and Murray։ Նա նաև Քոնստեբլին հանձնեց «Պանդոկապետի պատմվածքները» շարքի մյուս վեպերը («Պուրիտանը» և «Սև թզուկը») ։
Գրողը արագ ապաքինվեց վերջին հիվանդությունից, և 1818 թվականի հունվարի ու փետրվարին գրքի վրա ծավալված աշխատանքները ընթացան բարեհաջող։ Սքոթին պնդմամբ, իրեն ոգևորել էր մի անանուն նամակ։ Այնտեղ պատմվել է Հելեն Ուոքերի մասին, ով մինչև Լոնդոն ողջ ճանապարհը ոտքով գնացել է, որպեսզի իր քրոջից ներում ստանա, անարդարացիորեն նրան իր երեխայի սպանության մեջ մեղադրելու համար։ Հեղինակը այնքան արագ էր ձգտում ավարտել վեպը, որ մայիսին, փոփոխելով իր սովորույթները, աշխատում էր ոչ միայն ճաշից հետո, այլև օրվա առաջին կեսին ։
Ծանոթագրություններ
Կատեգորիա:1818 վեպեր Կատեգորիա:Պատմական վեպեր Կատեգորիա:Վալտեր Սքոթի վեպեր Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր
Վարշամ Ավետյան
Վարշամ Ավետյան, պատմաբան, հնագետ, մանկավարժ, գիտնական, ԳՊՀ պրոֆեսոր։ ԳՊՀ պատմագիտական, հնագիտական թանգարանի հիմնադիր տնօրեն ։
Կենսագրություն
Վարշամ Վահանի Ավետյանը ծնվել է 1927 թվականի փետրվարի 2֊ին Լոռու մարզի Շնող գյուղում։ 1947֊1948 թվականներին նա Ալավերդու խորհրդի գործադիր կոմիտեի առևտրիբաժնի ավագ տեսուչն էր։ 1950-1953 թվականներին՝ խորհրդային տարիներին ծառայել է Թամանյան դիվիզիայի 400-րդ գնդում։ 1958 թվականին դարձել է Լճաշեն գյուղի միջնակարգ դպրոցի տնօրեն։ 1960-1967 թվականներին ընտրվել է Սևանի խորհրդի գործկոմի, իսկ 1967-1972 թվականներին քաղխորհրդի գործկոմի պատգամավոր։
1970 թվականին պաշտպանել է «Սևանի ավազանի ուշ բրոնզեդարյան տնտեսության հիմնական ձևերը» թեմայով թեկնածուական թեզը։ 1959-1972 թվականներին մասնակցել է Սևանի ավազանի հնագիտական աշխատանքներին։ 1975-1986 թվականներին առաջնորդել է Լճաշենի հնագիտական արշավախումբը։ 1968-1972 թվականներին Խաչատուր Աբովյանի անվան մանկավարժական ինստիտուտի նախապատրաստական դասընթացների վարիչ էր, աշխատել է ԽՍՀՄ և Հայոց պատմության ամբիոններում։ 1972 թվականից դասավանդել է հայոց պատմություն, հնագիտություն, հայրենագիտություն, դրամագիտություն և արխիվագիտություն առարկաները։ Երկար տարիներ դասավանդել է Գավառի պետական համալսարանում։
Ավետյանը իր ջանքերի և կատարած պաղումների շնորհիվ ստեղծել է Լճաշենի, Շնողի, Երևանի Վահան Թոթովենցի անվան թիվ 57 միջնակարգ դպրոցի հայրենագիտական, Սևանի երկրագիտական, Խաչատուր Աբովյանի անվան պետական մանկավարժական և Գավառի պետական համալսարանների պատմագիտական և հնագիտական թանգարանները ։
Կրթություն
Նա սովորել է Թեղուտի, ապա Շնող գյուղի դպրոցում։ 1943 թվականին ավարտել է Ալավերդու Միքայել Նալբանդյանի անվան միջնակարգ դպրոցը։ 1946 թ.֊ին ընդունվել է Երևանի էներգետիկ քոլեջ։ 1953֊1958 թվականներին սովորել է Երևանի Խաչատուր Աբովյանի անվան հայկական պետական մանկավարժական համալսարանի պատմալեզվագրական ֆակուլտետում ։
Աշխատություններ
Հեղինակել է շուրջ 100 գիտական աշխատանքներ, այդ թվում` 12 մենագրություններ, 80-ից ավել հրապարակախոսական հոդվածներ, ձեռնարկներ և ուղեցույցեր։
Մահ
Վարշամ Ավետյանը մահացել է 2012 թվականի օգոստոսի 28֊ին։ Նրա հուղարկավորությունը տեղի է ունեցել Ավանի գերեզմանատանը։
Պարգևներ
Հայրենական մեծ պատերազմի տարիներին անձնվիրաբար աշխատանքի համար պարգևատրվել է «Աշխատանքային արիության» մեդալով։
Ծանոթագրություններ
Կատեգորիա:Հայ հնագետներ Կատեգորիա:Հայ մանկավարժներ Կատեգորիա:Հայ պատմաբաններ Կատեգորիա:Հայ գիտնականներ Կատեգորիա:Դպրոցի տնօրեններ Կատեգորիա:ՀՊՄՀ շրջանավարտներ
Արամ Ս. Հարությունյան
Կրթություն
Ծնվել է մանկավարժի ընտանիքում։
Քաղաքական գործունեություն
Կատեգորիա:ՀՀ Նախագահի թեկնածուներ Կատեգորիա:Հայ քաղաքական գործիչներ Կատեգորիա:«Ազգային համաձայնություն» կուսակցության անդամներ Կատեգորիա:Հայ հասարակական գործիչներ Կատեգորիա:Մոսկվայի պետական համալսարանի շրջանավարտներ
(4255) Սփեյսուոչ
(4255) Սփեյսուոչ (Spacewatch), աստերոիդ աստերոիդների գոտու արտաքին մասում։ Հայտնաբերվել է 1986 թվականի ապրիլի 4-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 3,966875 ա. մ., առավելագույնը մոտենում է 3,3539 ա. մ. հեռավորության վրա և հեռանում 4,5799 ա. մ. ։ Արեգակի շուրջ մեկ ամբողջական պտույտ է կատարում 2885,83 երկրային օրվա ընթացքում, իր ուղեծրով շարժվելով միջինում 0,124747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Ծովը ներսում
«Ծովը ներսում» (Mar adentro), 2004 թվականին ռեժիսոր Ալեխանդրո Ամենաբարի նկարահանած ֆիլմը։ Հիմնվելով իրական դեպքերի վրա, այն պատմում է իսպանացի նախին ծովային Ռամոն Սամպեդրոյի կյանքի վերջին երկու տարիների մասին, որը մոտ 30 տարի պայքարել է էվթանազիայի իրավունքի համար։
Գլխավոր հերոսին վարպետորեն մարմնավորում է մեր օրերի իսպանացի տաղանդավոր դերասան Խավիեր Բարդեմը։
Ֆիլմը ստացել է մոտ 60 տարբեր կինոմրցանակ ամբողջ աշխարհում, ներկայացված է եղել ևս 30-ի։
Սյուժե
Իսպանացի կաթվածահար Ռամոն Սամպեդրոյի կյանքի պատմությունը։ Ռամոնը, ում հոգնեցրել էր իր գրեթե անգործունակ կյանքը՝ անընդհատ մահճակալի վրա պառկած, պայքարում էր էվթանազիայի իրավունքի համար։ Դրա համար նրան փորձում է օգնել նրա ընկերուհի լրագրող և փաստաբան Խուլիան, ով նույնպես հիվանդ էր և հերթական ինֆարկտից հետո կորցնում է ինքնուրույն շարժվելու ընդունակությունը։ Իսկ Ռամոնի մյուս ընկերուհին՝ երկու երեխաների մայր Ռոզան՝ ում լքել էր ամուսինը, փորձում է համոզել նրան, որ կյանքը լավ բան է, և արժե դրա համար ապրել։ Նա նույնիսկ մեկ անգամ ելույթ է ունենում հեռուստատեսությամբ, պատմելով իր մասին և իր կյանքին վերջ դնելու մասին կայացրած որոշման համար։ Սակայն մերժում է ստանում դատարանի կողմից։ Նրա հետ խոսում է մեկ այլ կաթվածահար մարդ՝ հոգևորական Ֆրանսիսկոն և փորձում է համոզել հետ կանգնել այդ քայլից, սակայն ապարդյուն։ Ռամոնը բոլորին բերում է իր տանջալի կյանքին վերջ դնելու տարբեր փաստարկներ։ Ռամոնը չնայած իր այդ որոշմանը, իր ընտանիքի անդամներին ու ընկերներին քաջալերում է և օգնում հասկանալ կյանքի լավ կողմերը։ Ընտանիքի անդամները ամեն մեկը յուրովի է մոտենում Ռամոնի կայացրած այդ որոշմանը։
Նրա զբաղմունքը հատուկ հարմարանքով գրելն էր։ Նա անընդհատ հիշում է իր կյանքի լավագույն պահերը մինչև իր կաթվածահար լինելը, և հաճախ է մտքում տեսնում այն պահը (փորձելով ցատկել ծով, նա ուշադիր չի լինում ծովին՝ նայելով անծանոթ աղջկա կողմը, և ցատկում է ջրի մեջ ծովի տեղատվության ժամանակ և գլխով հարվածելով ծովի հատակին կոտրում է պարանոցը), երբ նա դարձավ կաթվածահար։ Ֆիլմում յուրատեսակ ձևով են ներկայացված Ռամոնի զգացմունքները և հիշողությունները, փոխհարաբերությունները մարդկանց հետ, նրա աշխարհայացքը, վերաբերմունքը շրջապատող աշխարհին։
Ռամոնը սիրահարվում է Խուլիային, ով պատասխանում է նրա զգացմունքներին։ Նրանք որոշում են, որ Խուլիան պետք է օգնի իրեն ինքնասպան լինել (առանց դատարանի համապատասխան որոշման), երբ հրատարակվի Ռամոնի առաջին գիրքը, սակայն վերջին պահին Խուլիան չի համարձակվում գնալ այդ քայլին։
Ռամոնին օգնում է Ռոզան ...
Մրցանակներ
Ֆիլմը ստացել է մոտ 60 տարբեր կինոմրցանակ ամբողջ աշխարհում, ներկայացված է եղել ևս 30-ի, որոնց թվում՝
Արտաքին հղումներ
Կատեգորիա:Օսկարակիր ֆիլմեր Կատեգորիա:2004 ֆիլմեր Կատեգորիա:Իսպանական ֆիլմեր Կատեգորիա:Ալեխանդրո Ամենաբարի ֆիլմեր Կատեգորիա:Էֆթանազիա Կատեգորիա:Իսպաներեն ֆիլմեր Կատեգորիա:2000-ականների դրամա ֆիլմեր Կատեգորիա:Ֆրանսիական ֆիլմեր
Նիլմոգուբա (գյուղ, Լոուխսկի շրջան)
Նիլմոգուբա (Нильмогуба), գյուղ Ռուսաստանի Կարելիայի հանրապետության Լոուխսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Լոուխսկի շրջանի բնակավայրեր
Հովհաննես Մկրյան
Հովհաննես Կարապետի Մկրյան, հայ բանասեր, պատմաբան, հասարակական գործիչ։
Կենսագրություն
Հովհաննես Մկրյանը ծնվել է 1831 թվականին Պարտիզակում։ 1866 թվականին ձեռնադրվել է քահանա, վարել է Կ. Պոլսի պատրիարքարանի փոխանորդի պաշտոնը։ 1878 թվականին Հովհաննես Մկրյանը՝ որպես պատրիարքարանի պատվիրակ, Հայկական հարցի կապակցությամբ մեկնել է Լոնդոն՝ իր հետ տանելով Արևմտյան Հայաստանի վիճակի վերաբերյալ տեղեկագիր։
Լույս են տեսել Հովհաննես Մկրյանի «Կենսագրութիւն Մեսրովբայ Դաւթեան Թաղիադեանց Երեւանեցւոյ» (1886, Թ., Հովհաննես Մարտիրոսյանի տպարան) աշխատությունը, որտեղ Մկրյանն առաջին անգամ ներկայացրել է Մ. Թաղիադյանի գրական ու հասարակական գործունեությունը, «Մահարձանք եւ յիշատակարան...» (1877, Կոստանդնուպոլիս, Արամյանի տպարան) հնագիտական նյութերի, «Աղօթագիրք ըստ ժամակարգութեան Հայաստանեայց Ս. եկեղեցւոյ» (1883, նույն տպարանում, 1886, 1891, 1895, երեքն էլ՝ Կ․Պոլիս, Գարեգին Պաղտատլյանի տպարան) Հայ եկեղեցու ողջ ժամերգությունների ժողովածուները։
Մկրյանի արխիվը պահվում է Անթիլիասի կաթողիկոսական դիվանում։
Հովհաննես Մկրյանը մահացել է 1909 թվականի սեպտեմբերի 14-ին Կ․Պոլսում։
Կատեգորիա:Հայ բանասերներ Կատեգորիա:Հայ պատմաբաններ Կատեգորիա:Հայ հասարակական գործիչներ
Լիզի Գրին
Էլիզաբեթ Էն Գրին (Lizzy Greene, ), ամերիկացի դերասանուհի, որն առավել հայտնի է «Նիկի, Ռիկի, Դիկի և Դոն» սերիալում Դոն Հարփերի գլխավոր դեր կատարելու համար։
Կարիերա
2014 թվականի սեպտեմբերի 13-ին Լիզի Գրինն առաջին անգամ հայտնվել է «Նիկի, Ռիկի, Դիկի և Դոն» հեռուստասերիալներում՝ Դոն Հարփերի դերում։ 2018 թվականին Գրինը սկսել է նկարահանվել «միլիոն մանրուքներ» դրամատիկական հեռուստասերիալում։
Անձնական կյանք
Նկարահանումներից ազատ ժամանակ Լիզին սիրում է զմաղվել նկարչությամբ, լսել երաժշտություն, լողալ և խաղալ ֆուտբոլ։ Լիզին ապրում է իր ծնողների և եղբոր հետ։ Նրա տնային կենդանիներն են՝ Ջեթ անունով գերմանական հովվաշունը և կատու Կոկո Շանելը ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Կեյսմյաե աշտարակ
Կեյսմյաե աշտարակ (Köismäe torn - Պարանի լեռան աշտարակ), աշտարակ Էստոնիայի մայրաքաղաք Տալլինում։ Պայտաձև հիմք ունեցող աշտարակը գտնվում է Տալլինի պատի արևմտյան հատվածում՝ Լյովենշեդո ու Պլատե աշտարակների միջև ։
Կեյսմյա աշտարակը կառուցվել է 1360 թվականին և մինչև օրս պահպանվում է գրեթե անվնաս։ 2003 թվականից աշտարակում անցկացվում են ներկայացումներ ու ցուցահանդեսներ, աշտարակը ներառված է Տալլինի քաղաքային թատրոնի կազմում ։
Աշտարակն այդպես է կոչվել պարանների հյուսման՝ ոչ հեռու գտնվող արհեստանոցի պատճառով։
Պատմություն
1360 թվականին աշտարակը երեքհարկանի էր և ուներ 13, 3 մ բարձրություն։ Առաջին հարկը օգտագործվում էր որպես պահեստ, իսկ մյուս երկուսն ունեին պաշտպանական նշանակություն։
1436-1437 թվականներին ավելացվել են աշտարակի բարձրությունն ու արտաքին պատերի հաստությունը։ 16 մ բարձրություն ունեցող աշտարակի վրա ավելացրին նաև պաշտպանական նշանակություն ունեցող փայտե հարկ։
1935 թվականին աշտարակը որոշակիորեն վերանորոգվել է, իսկ 1965 թվականին վերակառուցվել է։ Վերակառուցման ընթացքում կառուցվել է կղմինդրե բարձր տանիք։ Աշտարակը կրկին վերանորոգվել է 2000 թվականին։ Վերանորոգվել են հարկերի միջնապատերն ու փայտե առաստաղները, տեղադրվել են նոր աստիճաններ, փոխվեց տանիքի կղմինդրը և այլն։ Այս վերակառուցման ընթացքում անցկացվել են նաև պեղումներ։
Արտաքին հղումներ
Կատեգորիա:Տալլին
Ռուդա-Գորչիչնյանսկայա
Ռուդա-Գորչիչնյանսկայա (Руда-Гірчичнянська), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Ռուդա-Գորչիչնյանսկայա գյուղում բնակվում էր 173 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 201,16 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Նինա Բակիշևա
Նինա Պետրովնա Բակիշևա (Нина Петровна Бакишева, ), խորհրդային ուդմուրտ դերասանուհի, Ուդմուրտիայի ԻԽՍՀ (1954) և ՌԽՖՍՀ (1960) վաստակավոր արտիստ, Ուդմուրտիայի ԻԽՍՀ ժողովրդական արտիստ (1958) ։
Կենսագրություն
Ծնվել է 1927 թվականի հունիսի 27-ին Իվանովո-Վոզնեսենսկ գյուղում (ներկայում՝ Ուդմուրտիայի Վավոժսկի շրջանում) ։
1944 թվականին ավարտել է Մոժգայի մանկավարժական տեխնիկումը։ Տեխնիկումում երիտասարդ դերասանուհուն գեղարվեստական ինքնագործունեության մրցույթում նկատել է Ուդմուրտիայի թատրոնի ռեժիսոր Կուզմա Լոժկինըը։ 1951 թվական ավարտել է Լենինգրադի Ա. Ն. Օստրովսկու անվան թատերական ինստիտուտը։ Բուհն ավարտելուց հետո դարձել է Ուդմուրտիայի դրամատիկական թատրոնի առաջատար դերասանուհիներից մեկըа ։
Նրա հերոսուհիներն ուժեղ բնավորությամբ, դժվար, ողբերգական ճակատագրով կանայք են։ Կատարողական արվեստի ներդաշնակորեն գոյակցում են վառ արտաքին տեսքը և խորը կյանքի ու գեղարվեստական ճշմարտությունը։ Հիմնական դերերն են.
Ընդհանուր առմամբ, դերասանուհին ավելի քան 150 դեր է խաղացել թատրոնում։ Նինա Պետրովնան մասնակցել է նաև ուդմուրտերենով ֆիլմերի կրկնօրինակմանը։ Ընտրվել է 5-րդ գումարման ՈՒԻԽՍՀ-ի Գերագույն խորհրդի պատգամավոր, Իժևսկի քաղխորհրդի անդամ, Իժևսկի կանանց քաղխորհրդի նախագահ ։
Պարգևատրվել է «Պատվո նշան» (1958) շքանշանով, նրա անունը ներառվել է «Ուդմուրտիայի աշխատանքային փառքի և հերոսության պատվավոր գրքում» ։
Սենտ Ջոն Բապտիստ շրջան (Լուիզիանա)
Սենտ Ջոն Բապտիստ շրջան (Saint John the Baptist Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 901 կմ² է, բնակչությունը՝ 45.924 մարդ (2010 թ. տվյալներով)։ Շրջկենտրոնն է Էդգարդ բնակավայրը։ Կազմավորվել է 1807 թ.։
Նինա Բակիշևա
Գրականություն
Կատեգորիա:Դերասանուհիներ այբբենական կարգով Կատեգորիա:Խորհրդային դերասանուհիներ Կատեգորիա:Ռուսաստանի Դաշնության վաստակավոր արտիստներ
Սենտ Ջոն Բապտիստ շրջան (Լուիզիանա)
Կատեգորիա:Լուիզիանայի շրջաններ
Դոնալ Լոգ
Դոնալ Լոգ (Donal Francis Logue, ), կանադացի դերասան, պրոդյուսեր, ռեժիսոր, սցենարիստ։
Նկարահանել է Քվինի դերը «Blade» ֆիլմում (1998 թվական)։ Նրա համար բեկումնային է եղել Ջեքի դերը «Երկնքի և Երկրի միջև» ֆիլմի մեջ։ Կրթությունը ստացել է Հարվարդի համալսարանում։ 1990 թվականին առաջին անգամ հայտնվել է հեռուստատեսային ֆիլմում, իսկ 1992 թվականին իր դեբյուտը կատարեց գեղարվեստական ֆիլմում։ Նրան ճանաչում է բերել Էմկի-ի դերը «Ghost Rider» ֆիլմում, որը հայտնի է նաև «Անարխիայի տղաներ» հեռուստասերիալում (թոշակառու մարշալի դեր), «Վիկինգներ» հեռուստասերիալում, որտեղ Դոնալը խաղացել է Հորիկ արքայի կերպարը։
Կենսագրություն
Դոնալ Լոգը ծնվել է Օնտարիո նահանգի Օտտավայում քաղաքում։ Նրա հայրը աշխատել է Աֆրիկայում որտեղ էլ հանդիպել է իր կնոջ հետ և ունեցել չորս երեխա:Լոգն ունի երեք քույր՝ Կարինան ով դերասանուհի է, նրա երկվորյակ քույր Դեիրդրեն, և Էիլին։ Դոնալը իր մանկության տարիները անցկացրեց Կալիֆորնիայի Էլ Սենտրո քաղաքում։ Ունի Կանադայի և Իռլանդիայի քաղաքացիություն։
Կարիերա
Լոգի համար հեռուստատեսությունում լուրջ կարիերա սկսվեց «Գաղտնի նյութեր» սերիալից, որին հաջորդեցին դերերը «Գեթիսբուրգ» (1993), «Փոքրիկ կանայք» (1994), «Բաց ծովում» (1994), «Սիրելի Բոժենկա» (1996), «Ջերի Մագուայր» (1996), «Բլեյդ» (1998), «Բարակ կարմիր գիծ» (1998), «Փախած հարսնացուն» (1999) և այլն։ 2000-ական թվականներին Դոնալը հայտնվում է այնպիսի ֆիլմերում, ինչպիսիք են «Դաո Ստիվան» (2000), «Հյուրանոց», «Միլիոն դոլար» (2000), Վիմ Վենդերսը, «Գողացիր այս ֆիլմը» (2000), «Հայրենասեր» (2000), Մել Գիբսոնի հետ, «Խարդախություն» (2003), «Ուրվական արշավորդ» (2007), «Զոդիակ» (2007), Դեյվիդ Ֆինչերը, «Մաքս Փեյնը» (2008) և այլն։
Ծանոթագրություններ
Կատեգորիա:21-րդ դարի կինոռեժիսորներ Կատեգորիա:Կանադացի սցենարիստներ Կատեգորիա:Կանադացի կինոռեժիսորներ Կատեգորիա:Հարվարդի համալսարանի շրջանավարտներ Կատեգորիա:Կանադացի դերասաններ Կատեգորիա:Հեռուստատեսային դերասաններ Կատեգորիա:Կանադացի պրոդյուսերներ
Յարևիշչե
Յարևիշչե (Яревище), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1287 թվականին։
2001 թվականի տվյալներով Յարևիշչե գյուղում բնակվում էր 620 մարդ։ Բնակավայրը զբաղեցնում է 2849 կմ² տարածք։ Բնակչության խտությունը կազմում էր 217,62 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1287 թվականին հիմնադրված բնակավայրեր
UTC+7
UTC+7, ժամային գոտի, որում ժամանակը 7 ժամով առաջ է ընկնում UTC-ից։
Արտաքին հղումներ
Կատեգորիա:Ժամային գոտիներ
Օրամար
Օրամար, գյուղ Արևմտյան Հայաստանում, Վանի վիլայեթի Օրամարի գավառակում : Գտնվում էր Մեծ Զաբ գետի միջին հոսանքի ձախ ափին: Հանդիսանում էր գավառակի կենտրոն:
Բնակչություն
XX դարի սկզբին ուներ 400 տուն բնակիչ :
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Թուրքիայի քրդաբնակ բնակավայրեր
Պեգոմա
Պեգոմա (Pégomas), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում ։ Մինչև 2015 թվականի մարտը կոմունան վարչականորեն ընդգրկված էր Հարավային Գրաս լուծարված կանտոնի կազմում (Գրաս շրջան)։
Կոմունայի տարածքը կազմում է 11.28 կմ², բնակչությունը՝ 6235 մարդ (2006) աճի միտումով, 2012 թվականին՝ 7285 մարդ, բնակչության խտությունը՝ 645.8 մարդ/կմ²։
Բնակչություն
Կոմունայի բնակչությունը 2011 թվականին կազմել է 7047 մարդ, 2012 թվականին՝ 7285 մարդ.
Բնակչության թվաքանակի դինամիկան ։
Տնտեսություն
2010 կոմունայում հաշվառված են եղել 2875 հարկատու տնային տնտեսություններ, որտեղ ապրում էր 6961 մարդ։ Մեկ հարկատուին բաժին ընկնող շահույթը կազմել է 21201 եվրո ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Երեմենսկոե
Երեմենսկոե (Еременское), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Չափ (երաժշտություն)
Չափ, երաժշտության մեջ, այս կամ այն մետրի թվային արտահայտությունը։ Նշվում է ստեղծագործության սկզբում, բանալիի նշաններից հետո, ուղղաձիգ դասավորվող երկու թվանշանով, վերինը ցույց է տալիս մետրական միավորի (տակտի) բաղկացած լինելը 2, 3, 4 և ավելի մասերից, ստորինը կոտորակային հայտարարի սկզբունքով նշում է տակտային ամեն մի մասը գրավոր դրսևորելու համար ընդունված պայմանական տևողությունը 1/16, 1/8, 1/4 կամ 1/2, 4/4:
Չափը նշվում է նաև С տառով (գոյացել է մենզուրալ նոտագրության կիսաշրջան նշանից)։ Երբեմն չափի ստորին թվանշանը չի գրվում։ Ազատ ռիթմով հնչող, օրինակ, ժողովրդական ծորերգային կամ ասերգային ստեղծագործություններում հաճախ տակտաբաժանում չի կատարվում և, ըստ այդմ, որևէ չափ չի նշվում։ Տարբեր տեսակի մետրերի կամ տակտերի հետևողությամբ։ Չափերը ևս լինում են պարզ, բարդ, խառը։
Կատեգորիա:Երաժշտություն Կատեգորիա:Երաժշտական եզրույթներ
Սուրբ Աստվածածին եկեղեցի (Արենի)
Արենիի Սուրբ Աստվածածին եկեղեցի, գտնվում է Հայաստանի Վայոց ձորի մարզի Արենի գյուղի մոտ, Արփա գետի ձախ ափին, գյուղին հարող բարձունքի վրա։
Պատմություն
Ըստ եկեղեցու արևմտյան մուտքի արձանագրության, կառուցվել է Սյունյաց արքեպիսկոպոս Հովհաննես Օրբելյանի կողմից 1321 թվականին, ճարտարապետն է Մոմիկը։
Վերասլաց, ներդաշնակ համաչափություններով եկեղեցի է, ունի կենտրոնագմբեթ հորինվածք։ Խորանն ունի ինքնատիպ հորինվածքի զույգ խաչաձև լուսամուտներ, արևմտյան մուտքի բարավորի զարդաքանդակի կենտրոնում, գահավորակի վրա քանդակված է Աստվածածինը՝ մանուկ Հիսուսը գրկին։ Եկեղեցու ներսում քանդակված են չորս ավետարանիչների խորհրդանշանները՝ հրեշտակ, թևավոր ցուլ, արծիվ և թևավոր առյուծ։
Եկեղեցու գմբեթը քանդվել էր 1840 թվականի երկրաշարժից։ 1967–1972 թվականին կատարվել են եկեղեցու պատերի և ծածկի նորոգման աշխատանքներ։ 1998 թվականին պոլսահայ Արտաշես Տյուզմեճյանի բարերարությամբ եկեղեցու գմբեթը վերականգնել է իր նախնական տեսքը։
Սուրբ Աստվածածին եկեղեցին առանձնանանում է չափազանց ներդաշնակ համաչափություններով։
Մոմիկի արարումներից է եկեղեցու արևմտյան մուտքի բարավորին պահպանված «Տիրամայրը՝ մանուկ Հիսուսը գրկի» հոյակերտ բարձրաքանդակը։ Գահավորակին նստած Տիրամայրը պատկերված է իրատեսական՝ ժամանակի հագուստով։ Բարավորի ողջ մակերեսը մշակված է որթատունկի ոճավորված զարդաքանդակներով։
Եկեղեցու ներքին հարդարանքում գերակշռում է վեր խոյացող գմբեթը՝ հենված երկու որմնամույթերի և երկու առանձին կանգնած սյուների վրա, ինչը բնորոշ չէ հայկական եկեղեցիներին։ Գմբեթակիր քառակուսու առագաստներին քանդակված են չորս ավետարանիչների խորհրդանշանները։
Եկեղեցու բակում պահպանվել են տարբեր ժամանակաշրջաններով թվագրվող տապանաքարեր և խաչքարեր։ Փոքրաչափ, բայց գեղարվեստորեն քանդակազարդ խաչքարերը կերտվել են եկեղեցու հետ միաժամանակ, իսկ համեմատաբար պարզ ու կոպիտ մշակվածներն ունեն ավելի վաղ թվագրություն։ Շրջակայքում պահպանվել են նաև մենհիրների մնացորդներ, որ միջնադարում խաչազարդվել են։
Եկեղեցու մոտ գտնվում են իշխան Տարսայիճ Օրբելյանի ապարանքի ավերակները, իսկ շուրջը՝ XIV–XVII դդ խաչքարեր և տապանաքարեր ։
Արտաքին հղումներ
ա ա
Caterpillar
Caterpillar Inc., ամերիկյան շինարարական և հանքարդյունաբերական տեխնիկայի համաշխարհային խոշորագույն ընկերություն։
Արտադրում է հողաշինարարական տեխնիկա, շինարարական սարքավորումներ, դիզելային շարժիչներ, էներգետիկ կայանքներ (բնական և հարակից գազերով աշխատող) և այլ ապրանքներ։ Ունի ավելի քան 480 ստորաբաժանումների կազմ, որոնք տեղակայված են աշխարհի 50 երկրներում՝ հինգ մայրցամաքներում։ Շտաբը գտնվում է Միացյալ Նահանգներում։
Պատմություն
Ընկերության հիմնական նախորդը «StocktonWheelCompany» ընկերությունն է, որը հիմնադրվել է 1883 թվականին Կալիֆոռնիայում, եղբայրներ Չարլզ Հենրի Հոլթի և Բենջամին Հոլթի կողմից։ Այդ ընկերությունը մասնագիտացել է գյուղատնտեսական տեխնիկայի արտադրության մեջ, մասնավորապես 1886 թվականին սկսել է արտադրել հացահատիկահավաք կոմբայններ։ 1904 թվականին ընկերությունը թողարկել է իր առաջին կոմերցիոն հաջող տրակտորը թրթուրավոր անիվներով «Caterpillar», որը շուտով սկսել է վաճառվել։ 1908 թվականին «Հոլթով» ընկերությունը Դենիել Բեսթից գնել է կոմբայններ արտադրող մեկ այլ ընկերություն։ Այդ տարի սկսվել է նաև բենզինային շարժիչով տրակտորների թողարկումը։ 1909 թվականին գնվել է գինեգործարան ԱՄՆ-ի արևելյան մասում՝ Իստ Պրետորիա քաղաքում (Իլինոյս նահանգ) ։ Գործարանի վերազինման համար ծախսված միջոցներն արագ մարվել են։ Արդեն երկու տարի անց դրա վրա աշխատել է 625 մարդ, տրակտորներն արտահանվել են Կանադա, Մեքսիկա և Արգենտինա։ Մինչև Առաջին համաշխարհային պատերազմի սկսվելը «Հոլտ» ընկերության տրակտորներն արտահանվել էին Մեծ Բրիտանիա, Ֆրանսիա և Ռուսաստան։ Պատերազմի ժամանակ ռազմական պատվերների կատարումը հիմք է հանդիսացել ընկերության գործունեության համար։ 1925 թվականին «Հոլթ» ընկերության միավորման արդյունքում, որի հիմնական մրցակիցներիցը «C. L. Best Gas Tractor» ընկերությունն էր, կազմավորվել է «Caterpillar Tractor Company»-ի կողմից։ Նրա կառավարման առաջին նախագահ Է դարձել Կլարենս Լեո Բեսթը, Դանիել Բեսթի որդին։ 1930-ականների սկզբին ընկերության գլխավոր գրասենյակը և նրա հիմնական արտադրական հզորությունները տեղափոխվել են, 1931 թվականից «Caterpillar»-ը սկսել է արտադրել դիզելային շարժիչներով տեխնիկա ։ Երկրորդ համաշխարհային պատերազմի ժամանակ ընկերությունը ռազմական պայմանագրերի ծավալով զբաղեցրել է 44-րդ տեղը ։ 1950 թվականին Մեծ Բրիտանիայում հիմանդրվել է «Caterpillar Tractor Company Ltd» ընկերության առաջին արտասահմանյան մասնաճյուղը։ 1960 թվականին ընկերությունը գործունեությունը սկսել է Բրազիլիայում։ 1963 թվականին «Caterpillar» և «Mitsubishi Heavy Industries,Ltd» համատեղ ձեռնարկությունները Ճապոնիայում սկսել են «Caterpillar» տեխնիկայի թողարկումը։ 1982 թվականին ընկերությունը առաջին անգամ մեծ ճգնաժամի ժամանակներից հետո կրել է կորուստներ, 1985 թվականին սկսվել է գործարանի ծրագրի արդիականացումը, որն ավարտվել է 1993 թվականին և արժեցել է 1,8 միլիարդ դոլար։ 1986 թվականին ընկերության անվանումը փոխվել է «Caterpillar Inc»: 1994 թվականին «Caterpillar» գործարաններում սկսվել է աշխատավորների 17֊ամսյա գործադուլը։ 1998 թվականին «Lucas Varity» բրիտանական ընկերությունը գնվել է դիզելային շարժիչներ արտադրող «Perkins Engines» ընկերության մասնաճյուղի կողմից։ 2000 թվականին ընկերությունը կառուցել է իր գործարանը Տոսնո քաղաքում (Լենինգրադի մարզ, Ռուսաստան) ։ 2000 թվականին գործարաններ գնվել է նաև Հնդկաստան ում, Ավստրալիա յում, Իտալիա յում և Մեծ Բրիտանիայում։ 2001 թվականին «Caterpillar» դադարեցրել է գյուղատնտեսական տեխնիկայի արտադրությունը։ 2008 թվականի ապրիլին «Caterpillar»-ը 49 միլիոն դոլարով ձեռք է բերել «Lovat Inc» բարդ թունելավորման կանադական արտադրողին ։ 2011 թվականին «Caterpillar»-ը կատարել է իր խոշորագույն ձեռքբերումը՝ 8,8 միլիարդ դոլարով գնելով «Bucyrus International»-ը, որից հետո նա դարձել է մեկ դույլով էքսկավատորների խոշորագույն արտադրողը ։
Ուղեցույց
Ջեյմս Ամպլբի III (D. James Umpleby III)՝ գլխավոր գործադիր տնօրեն 2017 թվականից և տնօրենների խորհրդի նախագահ 2018 թվականից ։
Գործունեություն
Ընկերության հիմնական ստորաբաժանումները՝ 2018 թվականին ընկերության շրջանառության գործունեության հիմնական շրջաններում կազմել է ՝ Ընկերությունն ունի արտադրական հզորությունը ԱՄՆ-ում, Ավստրալիայում, Բրազիլիայում, Մեծ Բրիտանիայում, Հունգարիայում, Գերմանիայում, Հնդկաստանում, Ինդոնեզիայում, Իտալիայում, Չինաստանում, Մեքսիկայում, Նիդերլանդներում, Լեհաստանում, Ռուսաստանում (Արսենալ և Նովոսիբիրսկ), Սինգապուրում, Թայլանդում, Ֆրանսիայի, Չեխիայի, Շվեդիայի, Ճապոնիայի ։ Ընկերության արտադրանքը վաճառվում է «Caterpillar», «CAT», «EMD», «FG Wilson», «MaK», «MWM», «Perkins», «Progress Rail», «SEM» և «Solar Turbines» ապրանքային նշանների ներքո։
Արտադրություն Ռուսաստանում
59.56643°N, 30.82116°W 1997 թվականին ընկերությունը սկսել է կառուցել սեփական հավաքման գործարան Ռուսաստանում, Լենինգրադի մարզի Տոսնո քաղաքում ։ 2000 թվականին գործարանը գործարկվել է։ 2019 թվականի համար ձեռնարկությունը թողարկել Է մեծ բեռնախցիկներ «Cat773E» և «Cat777E», հիդրավլիկ էքսկավատորներ «320D» (21 տ) և «336D» (36 տ), ինչպես նաև բաղադրիչներ մեքենաների և սարքավորումների համար, որոնք արտահանվում են ընկերության Եվրոպայում գործող գործարաններից ։ 2019 թվականին ներդրումները գերազանցել են 100 մլն դոլարը ։ Գործարանը զբաղեցնում է 24 հա տարածք, արտադրական մակերեսը՝ 25 հազ մ²։ Գործարանի հզորությունը կազմում է տարեկան 20 000 տոննա մետաղագործություն, 1600 էքսկավատոր և 300 քարհանքային ինքնաթափ։ 2010 թվականին «Caterpillar»-ը Ռուսաստանում ստեղծել է երկրորդ արտադրական հարթակը՝ Նովոսիբիրսկում։ Այս ձեռնարկությունը թողարկել է թափքեր Տոսնոյում արտադրվող քարհանքային ինքնաթափերի համար ։
Էքսկավատոր
Անվավոր էքսկավատորներ՝ «CATERPILLAR» մոդելներ՝ 205, 211 LC, 213 LC, 215, 219, 225, 229, 231D, 231D LC, 235, 245, 307, 311, 312, 313B CR, 315, 317, 318, 319C, 320, 321B LCR, 322, 323D, 324D L, 325, 328D LCR, 329D L ME, 330, 336D LN, 345B, 350, 350L, 365B, 385B ME, E110Bմ E120B, E200B, E300, EL110B, EL200B, EL240, EL240B, EL240BL,L240C,EL300:
Մոդելային շարքն ունի այս տեսակի տեխնիկայի ամբողջական տեսականին՝
Բուլդոզերներ
Բուլդոզերներ «Caterpillar» մոդելները՝ D3K2, D4K2, D5K2, D5K XL, D5R2, D6K, D6N LGP, D6N XL, D6R LGP, D6R2, D7R, D8R, D8T D9R, D9T, D10T2, D10T, D11T: Բուլդոզերների շարքում առաջատարներն են «Caterpillar d11t/Caterpillar D11T CD» մոդելները, որոնք յուրաքանչյուրը կշռում են ավելի քան 100 տոննա և շարժիչի հզորությունը 677 կվտ (908 ձիաուժ)։ «Caterpillar d11t/Caterpillar d11t CD» բուլդոզերների համար մշակվել է «Cat C32» դիզելային շարժիչը «ACERT» տեխնոլոգիայով, որն առանձնանում է վառելիքի և բարձր արդյունավետության ցածր ծախսով։ Ագրեգատի դիզայնը ապահովում է «Tier 4» եզրափակիչ ստանդարտի համապատասխանությունը ։
Բաժնետերեր
Ընկերությունը թողարկել է 586 մլն բաժնետոմս, որոնցից 71.5 %-ը պատկանում է ինստիտուցիոնալ ներդրողներին, 2016 թվականի վերջի բաժնետոմսերի խոշորագույն տերերն են՝
Արտաքին հղումներ
Կատեգորիա:1925 հիմնադրված կազմակերպություններ
Ջոն Ռուիս
Ջոն Ռուիս (John Ruiz, հունվարի 4, 1972 թվական, Մեթյուեն, Մասաչուսեթս, ԱՄՆ),  ամերիկացի պրոֆեսիոնալ բռնցքամարտիկ, հանդես է եկել սուպերծանր քաշային կարգում, սուպերծանր քաշային կարգում WBA (2001—2003 և 2004—2005) վարկածով աշխարհի չեմպիոն, NABF (1997—1998) և NABA (1998—1999) վարկածներով Հյուսիսային Ամերիկայի չեմպիոն։ Բռնցքամարտում հայտնի է իր անցկացրած մենամարտերի ոճով. «հարված-կլինչ, հարված-կլինչ»։
Պրոֆեսիոնալ կարիերա
Բռնցքամարտիկի պրոֆեսիոնալ կարիերան սկսել է 1992 թվականի օգոստոսին։ Առաջին մենամարտերն անցկացրել է 1-ին ծանր քաշային կարգում համեմատաբար թույլ մրցակիցների հետ մենամարտեր անցկացնելով։
1993 — 1995
1993 թվականին Ռուիսը տեղափոխվում է ծանր քաշային կարգ։
1994 թվականի մայիսին Ռուիսը մենամարտ է անցկացնում բրիտանացի բռնցքամարտիկ Ջուլիուս Ֆրենսիսի հետ։ Այս մենամարտում Ռուիսը կարողանում է 4-րդ ռաունդում նոկաուտով հաղթել իր մրցակցին։
1994 թվականի օգոստոսին Ռուիսը մենամարտ է անցկացնում ամերիկացի բռնցքամարտիկ Դանելլ Նիքոլսոնի հետ։ Այս մենամարտում Ռուիսը մրցավարների ոչ միաձայն որոշումով պարտություն է կրում։
1995 թվականի փետրվարին Ռուիսը մենամարտ է անցկացնում ամերիկացի բռնցքամարտիկ Բորիս Փաուելլի (23-0) հետ։ Այս մենամարտում Ռուիսը կարողանում է մրցավարների միաձայն որոշումով հաղթել Փաուելլին, ով մենամարտից առաջ պարտություն չուներ։
Մենամարտը Թոնի Թակերի հետ
1998 թվականին Ռուիսը մենամարտ է անցկացնում ամերիկացի բռնցքամարտիկ Թոնի Թակերի հետ NABF վարկածով Հյուսիսային Ամերիկայի չեմպիոնի տիտղոսի համար։ Այս մենամարտում Թակերը 2 անգամ հայտնվում է նոկդաունում՝ 1-ին և 11-րդ ռաունդներում։ 11-րդ ռաունդում Ռուիսը կարողանում է տեխնիկական նոկաուտով հաղթել իր մրցակցին։
Երեք մենամարտերը Էվանդեր Հոլիֆիլդի հետ
2000 թվականի օգոստոսին Ռուիսը մենամարտ է անցկացնում ամերիկացի բռնցքամարտիկ Էվանդեր Հոլիֆիլդի հետ ծանր քաշային կարգում WBA վարկածով աշխարհի չեմպիոնի թափուր տիտղոսի համար։ Մենամարտն ընթանում է միջին և մոտ տարածությունների վրա։ 2 բռնցքամարտիկներից ոչ մեկը չուներ նկատելի առավելություն։ 12 ռաունդներից հետո մրցավարները միավորների փոքր տարբերությամբ հաղթող են ճանաչում Հոլիֆիլդին։ Մենամարտից հետո Showtime հեռուստաալիքին տված հարցազրույցի ժամանակ Ռուիսը հայտարարեց, որ մրցավարները իր հաղթանակը «գողացել են»։ Իսկ Հոլիֆիլդը հայտարարեց, որ պատրաստ է ռևանշ մենամարտի անցկացմանը ։
2001 թվականի մարտին Ռուիսը իր երկրորդ մենամարտն է անցկացնում Հոլիֆիլդի հետ։ Մենամարտի մեծ մասը նման էր առաջին մենամարտի ընթացքին։ 11-րդ ռաունդում Ռուիսի անցկացրած աջ հուկից հետո մրցակիցը հայտնվում է ռինգի հատակին, սակայն կարողանում է շարունակել մենամարտը։ Ռուիսը շտապում է զարգացնելու իր հաջողությունը։ Հոլիֆիլդը գրեթե չէր պատասխանում Ռուիսի հաջող հարվածաշարերին։ Ամբողջ ռաունդի ընթացքում Հոլիֆիլդը նոկաուտի ենթարկվելու վտանգի տակ էր։ 12 ռաունդներից հետո մրցավարների միաձայն որոշումով մենամարտում հաղթում է Ռուիսը ։
2001 թվականի դեկտեմբերին Ռուիսը իր երրորդ մենամարտն է անցկացնում Հոլիֆիլդի հետ։ Ինչպես նախորդ 2 մենամարտերը, այս մեկը ևս ընթանում է մինչև վերջ և չի տարբերվում իր խիստ դիտարժանությամբ։ Վերլուծությունները ցույց էին տալիս, որ Հոլիֆիլդի անցկացրած 470 հարվածներից 152-ը դիպուկ էին ստացվել, իսկ Ռուիսի անցկացրած 411 հարվածներից՝ 141-ը։ Ինչպես պարզվեց մրցավար Դոն Օ’Նիլը անձամբ ծանոթ է Ռուիսին և վերջին 7 ռաունդներում հաղթող է ճանաչել Ռուիսին, չնայած այն հանգամանքին, որ տեսանելի կերպով թեկուզ փոքր, բայց առավելություն ուներ Հոլիֆիլդը։ Մենամարտից հետո տեղի ունեցած ասուլիսը կարող էր նույնիսկ վերածվել ծեծկռտուքի։ Հոլիֆիլդի խորհրդական Ջիմ Թոմասը բարկացած էր. «Ես հրաժարվում եմ անազնիվ խաղեր խաղալուց և չեմ ուզում ձևացնել, թե մենք չենք նկատել, թե ինչ է իրականում տեղի ունեցել։ Բոլորը Ամերիկայում գիտեն, որ հաղթողը Հոլիֆիլդն է»։ Ռուիսի թիմը գոհ էր արդյունքներից նույնիսկ այսպիսի սկանդալային մենամարտից հետո, քանի որ ոչ ոքի արդյունքի դեպքում WBA կաննոների համաձայն գոտին մնում է աշխարհի չեմպիոնի մոտ։ Հոլիֆիլդի հետ մենամարտից հետո Ռուիսը ստանում է 3,2 միլիոն դոլար  ։
Մենամարտը Կիրկ Ջոնսոնի հետ
2002 թվականի հուլիսին Ռուիսը մենամարտ է անցկացնում կանադացի բռնցքամարտիկ պարտություն չունեցող Կիրկ Ջոնսոնի հետ։ Առաջին ռաունդի վերջում Ջոնսոնի գոտկատեղից ներքև արված հարվածից հետո Ռուիսը հայտնվում է ռինգի հատակին։ Մրցավարը ստիպված է լինում կանադացի բռնցքամարտիկից միավոր հանել։ 4-րդ ռաունդի վերջում Ջոնսոնը կրկին գոտկատեղից ներքև է հարվածում, սակայն այս անգամ մրցավարը բավարարվում է բանավոր զգուշացմամբ։ Այս անգամ Ռուիսը հարձակվում է մրցակցի վրա և կլինչի ժամանակ գլխով խփում նրան։ Մրցավարը նկատողություն է անում Ռուիսին։ Սակայն Ռուիսը երկրորդ անգամ է փորձում գլխով հարվածելու մրցակցին։ Այս անգամ մրցավարը կանգնեցնում է մենամարտը և հարցնում երկու բռնցքամարտիկներին. «Դուք ուզում եք որակազրկվել»։ Ռաունդի ավարտին դահլիճում լսելի էին հանդիսականների դժգոհության ձայները։ 7-րդ ռաունդի միջնամասում Ջոնսոնի հարվածը կրկին գոտկատեղից ներքև էր. մրցավարը ստիպված է լինում միավոր հանելու։ Ռուիսը հարվածից հետո հանգստանում է իրեն տրված 5 րոպեների ընթացքում։ 9-րդ ռաունդի վերջում Ռուիսը կարողանում է ձախ հուկ անցկացնել Ջոնսոնի ծնոտին։ 10-րդ ռաունդի վերջում Ջոնսոնը 4-րդ անգամ է հարվածում գոտկատեղից ներքև։ Մրցավարը արագ կանգնեցնում է մենամարտը և որակազրկում է կանադացի բռնցքամարտիկին ։
Մենամարտը Ռոյ Ջոնսի հետ
2003 թվականի մարտին Ռուիսը մենամարտ է անցկացնում ամերիկացի բռնցքամարտիկ Ռոյ Ջոնսի հետ։ 12 ռաունդներից հետո մրցավարների միաձայն որոշումով մենամարտում հաղթում է Ռոյ Ջոնսը     ։
Մենամարտը Հասիմ Ռահմանի հետ
2003 թվականի դեկտեմբերին Ռուիսը մենամարտ է անցկացնում ամերիկացի բռնցքամարտիկ Հասիմ Ռահմանի հետ սուպերծանր քաշային կարգում WBA վարկածով աշխարհի ժամանակավոր չեմպիոնի տիտղոսի համար։ Մենամարտը շատ ձանձրալի ընթացք է ունենում։ Մրցավարը անընդհատ փորձում էր բռնցքամարտիկներին իրարից բաժանել։ 12 ռաունդներից հետո մրցավարների միաձայն որոշումով հաղթում է Ռուիսը, սակայն մենամարտից հետո կայացած ասուլիսի ժամանակ Ռահմանը հայտարարում էր, որ նա կարողացել է հաղթել մրցակցին իր անցկացրած ջաբերով և հարվածների թվով։
2004 — 2005
Երբ Ռոյ Ջոնսը վերադառնում է կիսածանր քաշային կարգ, սուպերծանր քաշային կարգում WBA վարկածով աշխարհի չեմպիոնի տիտղոսը վերադարձնում են Ջոն Ռուիսին։
Մենամարտը Էնդրյու Գոլոտայի հետ
2004 թվականի նոյեմբերին Ռուիսը մենամարտ է անցկացնում լեհ բռնցքամարտիկ Էնդրյու Գոլոտայի հետ։ Մենամարտից առաջ Ռուիսը հայտարարում էր. «Գոլոտայի հետ մենամարտը քիչ հավանական է, որ շատ ծանր կստացվի։ Դժվար է նույնիսկ ավելի հարմար մրցակից պատկերացնել»։ Գոլոտան շատ հանգիստ էր վերաբերվում Ռուիսի հայտարարություններին. «Թող խոսի, նա ինձ չի անհանգստացնում։ Ես վստահ եմ, որ կհաղթեմ նրան նոկաուտով 5-ից 8-րդ ռաունդների ընթացքում»։ Գոլոտայի մարզիչը հայտարարում էր, որ նա շատ լավ մարզավիճակում է և կարողացել է իրեն ցույց տալ մենամարտից առաջ եղած նախապատրաստական մարտերի ժամանակ հաղթելով 2 մրցակիցների։ 2-րդ ռաունդում Ռուիսը 2 անգամ նոկաուտի է ենթարկվում։ 4-րդ ռաունդում մրցավարը ստիպված է լինում Ռուիսից միավոր հանելու. սա առաջին անգամն էր, երբ Ռուիսից միավոր էին հանում չնայած այն հանգամանքին, որ նա արդեն հասցրել էր մի քանի «կեղտոտ» մարտեր անցկացնել։ Գոլոտան նկատելի կերպով ավելի շատ հարվածներ էր անցկացնում, սակայն մրցավարների միաձայն որոշումով հաղթանակը տրվում է Ռուիսին։ Մենամարտից հետո կայացած ասուլիսի ժամանակ Ռուիսը հայտարարում է, որ սա իր կարիերայի ամենածանր մենամարտն էր։ Սա Ռուիսի 5-րդ պաշտպանությունն էր, սակայն շատ մասնագետների կարծիքով մենամարտում հաղթել էր Գոլոտան ։
Մենամարտը Ջեյմս Թոնիի հետ
2005 թվականի ապրիլին Ռուիսը մենամարտ է անցկացնում ամերիկացի բռնցքամարտիկ Ջեյմս Թոնիի հետ։ Այս մենամարտում Ռուիսը պարտություն է կրում, սակայն Թոնիի դոպինգ թեստի դրական պատասխանից հետո այս մենամարտի կարգավիճակը փոխվում է որպես չկայացած (no contest)  ։
Առաջին մենամարտը Նիկոլայ Վալուևի հետ
2005 թվականի վերջին Ռուիսը մենամարտ է անցկացնում ռուս բռնցքամարտիկ Նիկոլայ Վալուևի հետ։ Մենամարտն անցնում է գրեթե հավասար պայքարում։ 12 ռաունդներից հետո 2 մրցավարների որոշումով հաղթող է ճանաչվում ռուս բռնցքամարտիկը (114-116, 114-114, 113-116)      ։
Որակավորման մենամարտը Ռուսլան Չագաևի հետ
2006 թվականին Ռուիսը մեկնում է Գերմանիա, որտեղ որակավորման մենամարտ (eliminator) է անցկացնում ուզբեկ բռնցքամարտիկ Ռուսլան Չագաևի հետ ։ Մենամարտն անցնում է Չագաևի փոքր առավելությամբ։ 12 ռաունդներից հետո անակնկալ կերպով մրցավարներից մեկը հաղթանակը շնորհում է Ռուիսին 115—114 հաշվով, սակայն մյուս 2 մրցավարները հաղթանակը տալիս են ուզբեկ բռնցքամարտիկին. 117—111 և 116—112:
Որակավորման մենամարտը Ջամիլ ՄքՔլայնի հետ
2007 թվականի մարտին Ռուիսը որակավորման մենամարտ է անցկացնում ամերիկացի բռնցքամարտիկ Ջամիլ ՄքՔլայնի հետ ծանր քաշային կարգում WBC վարկածով աշխարհի չեմպիոնի տիտղոսի համար։ Երեկոյի մենամարտերից էին. Նեյթ Քեմփբելլ — Խուան Դիաս, Սեմյուել Պիտեր — Օլեգ Մասկաև։ Այս մենամարտում Ռուիսը կարողանում է միավորներով վստահ հաղթանակ տանել (117-111, 118-110, 119-109)։
Երկրորդ մենամարտը Նիկոլայ Վալուևի հետ
2008 թվականի օգոստոսին Ռուիսը երկրորդ մենամարտն է անցկացնում ռուս բռնցքամարտիկ Նիկոլայ Վալուևի հետ։ Խաղարկվում էր ծանր քաշային կարգում WBA վարկածով աշխարհի չեմպիոնի թափուր տիտղոսը։ Ինչպես առաջին մենամարտը, այս մեկը ևս անցնում էր հավասար պայքարում։ 10-րդ ռաունդի վերջում Վալուևը հրում է Ռուիսին, ինչից հետո Ռուիսը հայտնվում է ռինգի հատակին։ Մրցավարը ռուս բռնցքամարտիկից միավոր է հանում։ Այս մենամարտում 12 ռաունդներից հետո մրցավարների միաձայն որոշումով հաղթող է ճանաչվում ռուս բռնցքամարտիկը (111-116, 113-116, 113-114) ։
Հղումներ
Կատեգորիա:Հունվարի 4 ծնունդներ Կատեգորիա:1972 ծնունդներ Կատեգորիա:Ամերիկացի բռնցքամարտիկներ
Ջոան Հարիս
Ջոան Հարիս (Joanne Michèle Sylvie Harris, ), բրիտանացի գրող։
Կենսագրություն
Ջոան Հարիսը ծնվել է Բարնսլի քաղաքում, Յորկշիր, Մեծ Բրիտանիա, ֆրանս-բրիտանական ընտանիքում (մայրը՝ ֆրանսուհի, հայրը՝ անգլիացի)։ Ջոանը սովորել է Ույկֆիլդի օրիորդաց դպրոցում, այնուհետև Բարնսլիի քոլեջում, այնուհետև Քեմբրիջի Սուրբ Կատերինա քոլեջում ուսումասիրել է ժամանակակից և միջնադարյան լեզուներ։
Համալսարանն ավարտելուց հետո Ջոանը աշխատել է որպես վաճառողուհի, 15 տարի Լիդսի տղաների քոլեջում ֆրանսերեն է դասավանդել, Շեֆիլդի համալսարանում ֆրանսերեն լեզվի և գրականության դասընթաց է վարել:Ջոան Հարիսի առաջին վեպը՝ «The Evil Seed» հրատարակվել է 1989 թվականին, բայց ոչ այդ վեպը, ոչ լ հաջորդը՝ «Քնիր, գունատ քույրիկ» («Sleep, Pale Sister», 1993) մեծ հաջողություն չունեցան։
Սակայն երրորդ վեպը՝ «Շոկոլադ» («Chocolat», 1999) առեղծվածային մելոդրաման զբաղեցրել է «Սանդի թայմս» թերթի բեսթելերների ցանկում զբաղեցրել է առաջին տեղը և ընդգրկվել է Կոստա մրցանակի ցանկում՝ «Վեպ» անվանակարգում։ Miramax Films կինոընկերությունը գնել է վեպի էկրանավորման իրավունքը։ Ջուդի Դենչի, Ջոնի Դեփի և Ժուլիետ Բինոշի մասնակցությամբ «Շոկոլադ» ֆիլմի հաջողության շնորհիվ վեպը ավելի մեծ հայտնիություն ձեռք բերեց։
2007 թվականի օգոստոսին Ջոան Հարիսը հրապարակել է առաջին գիրը՝ «Ռուներ» ("Ռունական կախարդանն")՝ մանուկների և պատանիների համար։ Ջոան Հարիսը նվագում է բաս-կիթարի վրա խմբում, որը ձևավորել 16 տարեկանում, ուսումնասիրում է հին իսլանդերեն։ Ամուսնու Քևինի և դստեր՝ Անուշկայի հետ ապրում  իր ծննդավայրից ոչ հեռու։
Զամբալեսի լեռնաշղթա
Զամբալեսի լեռնաշղթա, Ֆիլիպիններում գտնվող Լուսոն կղզու լեռնաշղթա։ Լեռնաշղթան Լուսոնի կենտրոնական հարթավայրը բաժանում է Հարավչինական ծովից։ Նրա ամենանշանավոր մասը հայտնի է Կաբուսիլան լեռնաշղթա անունով, որը կազմված է Պինատուբո լեռից, որն էլ իր հերթին Նեգրոն և Կուդրադո լեռների համադրումն է։ Ընդունված է, որ դրանք տոհմական Պինատուբո գագաթի մնացորդներն են։ Զամբալես լեռների ամենաբարձր կետը 2037 մ բարձրություն ունեցող Տապուլայո լեռն է՝ հայտնի նաև թրպես Բարձր գագաթ Զամբալեսի նահանգում։
Ջոան Հարիս
Արտաքին հղումներ
Կատեգորիա:Անգլիացի կին վիպասաններ Կատեգորիա:20-րդ դարի անգլիացի վիպասաններ
Զամբալեսի լեռնաշղթա
Ձգվածություն
Զամբալեսի լեռնաշղթայի տարածքը 300 կիլոմետր քառակուսի է (120 մղոն քառակուսի) ։ Այն ձգվում է Պանգասինան նահանգի արևմտյան լեռների հյուսիսից հարավ՝ հարավում Բաթան թերակղզու ծայրը՝ ներառյալ Մանիլա ծովածոցը ։ Լեռնաշղթան նաև իր մեջ է ներառում Տարլակ նահանգում գտնվող Բամբան, Կապաս, Սան Ջոզե, Սան Կլեմենտե, Մայանտոկ, Սանտա Իգնացիա, Կամիլինգ լեռները։ Պամպանգայում այն ներառում է Ֆլորիդաբլանկայի, Պորակի, Անժելեսի և Մաբալակատի լեռները։
Աշխարհագրություն
Զամբալեսի լեռների մեջ են մտնում Յուրայից մինչև Միոցենի ժամանակաշրջանի օֆիոլիթային լեռնազանգվածները, որոնք ծածկված են վերջերս գոյացած նստվածքով՝ ներառելով Կագուլան և Սանտա Կրուզ գոյացումները ։
Հրաբուխներ
Չնայած լեռների հրաբխային ծագմանը, Պինատուբոն լեռնաշղթայի միակ ակտիվ հրաբուխն է։ 1912 թվականին Ալյասկաում Նովարուպտայի ժայթքումից հետո 1991 թվականի հունիսի 15 ժայթքումը 20-րդ դարի երկրորդ ամենահզոր հրաբխային ժայթքումն էր։ Յունյա թայֆունի պատճառով բարդացած ժայթքումը մարզը Անժելեսին մոտ գտնվող Կլարկ Ֆիլդում տեղակայված ամերիկյան բազան ծածկել էր հրաբխային մոխիրով և լահարով։
Զամբալես լեռնաշղթայի մյուս հրաբուխներն են Մարիվելես, Նաթիբ և Սամաթ լեռները
Գետային համակարգ
Զամբելեսի գետերը՝ ըստ երկարության.
Ծանոթագրություններ
Կատեգորիա:Ֆիլիպինների հրաբուխներ Կատեգորիա:Ֆիլիպինների աշխարհագրություն
Որսորդագիտություն
Որսորդագիտություն, որսագիտության, գիտություն որսորդական տնտեսության կազմակերպչական-տնտեսական, կենսաբանական մեթոդների ու հիմունքների, որսի ֆաունայի պահպանության, արդյունավետ օգտագործման և հարստացման մասին։ Ձևավորվել է XX դարի սկզբներին։ Ժամանակակից որսորդագիտությունը մշակում է․ որսորդական տնտեսության կենսաբանական հիմունքները, որսորդական տնտեսության տեխնիկան և որսորդական տնտեսության էկոնոմիկան և կազմակերպումը։
Որսորդական տնտեսության կենսաբանական հիմունքներ
Որսորդական տնտեսության կենսաբանական հիմունքները(որսահանդակների դասակարգում, տիպաբանություն և բոնիտում, որսարդյունագործական կենդանիների և թռչունների հաշվառում, կենսատեխնիկական միջոցառումներով որսահանդակների տարողության և գազանների ու թռչունների տարբեր տեսակների պոպուլյացիաների մթերատվության բարձրացում, վայրի կենդանիների արժեքավոր տեսակների կլիմայավարժում և ապա՝ վերակլիմայավարժում, բնության մեշ դրանց սելեկցիան, որսաթռչունների բուծում՝ փետրատու որսաթռչնաբուծություն)։
Որսորդական տնտեսության տեխնիկա
Որսորդական տնտեսության տեխնիկան (որսորդական գործիքների և միջոցների կատարելագործում), որսորդական ապրանքագիտությունը (որսամսի, մորթոլ և այլնի որակական գնահատում)։
Որսորդական տնտեսության էկոնոմիկան և կազմակերպում
Որսորդական տնտեսության էկոնոմիկան և կազմակերպումը (կազմակերպման ձևերը, ըստ երկրի առանձին շրջանների բնատնտեսական պայմանների ու ազգային ավանդույթների՝ կառավարման և վարման մեթոդները)։ Նշված պրոբլեմներով լուծվում են ֆաունայի պահպանման, որսի կենդանիների ու թռչունների պոպուլյացիաների մթերատվության ավելացման, որսորդական մթերքների որակի բարելավման հարցերը։
Որսագիտական հետազոտություններ
Կատեգորիա:Միջառարկայական բնագավառներ Կատեգորիա:Որսորդություն
Սենտ Լանդրի շրջան (Լուիզիանա)
Սենտ Լանդրի շրջան (Saint Landry Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.432 կմ² է, բնակչությունը՝ 83.384 մարդ (2010 թ. տվյալներով)։ Շրջկենտրոնն է Ապելուսիս բնակավայրը։ Կազմավորվել է 1807 թ.։
Կատեգորիա:Լուիզիանայի շրջաններ
Հուշամատյան Մեծ եղեռնի, 1915-1965
«Հուշամատյան Մեծ եղեռնի, 1915–1965», ստվարածավալ (1140 էջ) բացառիկ հատոր, որը հրատարակվել է 1965 թվականին Բեյրութում՝ Մեծ եղեռնի 50-րդ տարելիցի կապակցությամբ։ «Զարթօնք» օրաթերթի հրատարակություն։
Բովանդակություն
Բաղկացած է 7 գլխից՝ Պատմական (Մեծ եղեռնի ամփոփ պատմությունը, Արևմտյան Հայաստանի յուրաքանչյուր նահանգի կամ շրջանի հայության ոդիսականը՝ առանձին-առանձին), Հուշագրական (ականատեսների վկայություններ), Գրական (Մեծ եղեռնն արտացոլող չափածո և արձակ էջեր), Գոյամարտ (ինքնապաշտպանական կռիվների պատմությունը Արևմտյան Հայաստանում և Կիլիկիայում 1915–18 թվականներին), Քեմալական եղեռնը (Կիլիկիայում ապաստանած հայության ողբերգությունը 1918–21 թվականներին), Մեծ նավաբեկությունից հետո (վերապրողների վիճակը գաղթակայաններում ու որբանոցներում), Հայոց հողային դատը (պայքարը Հայ դատի համար՝ ընդհուպ մինչև 1923 թվականի Լոզանի կոնֆերանսը), Վկայություններ և ուրացումներ (Հայոց ցեղասպանության վերաբերյալ օտարների վկայություններ, նաև նենգափոխումներ և ուրացումներ)։
Հրատարակությունը ներառում է հարյուրավոր պատկերներ, լուսանկարներ, քարտեզներ՝ հայկական և օտար աղբյուրներից։
Կատեգորիա:Հայոց ցեղասպանության մասին գրքեր
Աշոտ Բեգլարյան
Աշոտ Ալեքսանդրի Բեգլարյան, ծնվել է 1977 թվականի սեպտեմբերի 14-ին Ներքին Հոռաթաղ (ԼՂՀ Մարտակերտի շրջան պատանի ազատամարտիկ։ 1992-1994 թվականներին կամավորական ջոկատի, ՊԲ ստորաբաժանումների կազմերում մասնակցել է Մարտակերտի շրջանի ինքնապաշտպանական և ազատագրական մարտերին։
Պարգևատրվել է ԼՂՀ «Մարտական խաչ» 2-րդ աստիճանի շքանշանով։
Կատեգորիա:1977 ծնունդներ Կատեգորիա:Հայ ազատամարտիկներ